Fa e ne e le gore thulaganyo ya go tsala ya segwagwa se se elamang mae mo mpeng e ne e itlhagetse fela ka boyone, jaaka bangwe ba bolela, segwagwa seno se ne se tla tshwanelwa ke gore ka gangwe fela se dire diphetogo tse dintsi mo tseleng e se bopegileng ka yone le mo tseleng e se dirang dilo ka yone. Moitsesaense mongwe yo o dumelang gore dilo di iphetogetse ka botsone go nna tse dingwe e bong Michael J. Tyler a re: “Go thata go akanya gore mokgwa wa sone wa go tsala o ne o ka fetoga ka bonya, kgato ka kgato. Mokgwa ono o ka atlega tota kgotsa o ka palelwa gotlhelele.” Tyler a re tlhaloso e le yosi fela e e utlwalang ke gore go ile ga nna le “phetogo e kgolo e e ileng ya direga ka gangwe fela.” Bangwe ba ka re phetogo e kgolo eo ke popo. *